എല്ലാ പ്രായക്കാരും വാക്സിനേഷന് പൂര്ത്തിയാക്കാന് നിര്ദേശം ദുബായ് : മാര്ഗനിര്ദേശങ്ങള് പാലിച്ച് എല്ലാവരും വാക്സിനേഷന് പൂര്ത്തിയാക്കണമെന്ന് അധികൃതര്. സിനോഫാം, ഫൈസര് വാക്സീനുകളുടെ രണ്ടാം ഡോസ് സ്വീകരിച്ച് 6 മാസം കഴിഞ്ഞാല് ബൂസ്റ്റര് ഡോസിനു റജിസ്റ്റര് ചെയ്യാം. 60 വയസ്സ് കഴിഞ്ഞവര്, പ്രത്യേക പരിഗണന വേണ്ട വിഭാഗത്തിലുള്ളവര്, ഗുരുതര ആരോഗ്യപ്രശ്നങ്ങളുള്ളവര് എന്നിവര്ക്ക് ഡോക്ടര്മാരുടെ നിര്ദേശപ്രകാരം ബൂസ്റ്റര് ഡോസ് സ്വീകരിക്കാം. സിനോഫാം, ഫൈസര് വാക്സീനുകള് സ്വീകരിച്ചു 3 മാസം കഴിയുമ്ബോള് ഇവര്ക്കു ബൂസ്റ്റര് ഡോസ് എടുക്കാം. ദുബായ്, അബുദാബി വാക്സിനേഷന് കേന്ദ്രങ്ങള്, ദുബായ് ഹെല്ത്ത് അതോറിറ്റി ഡിഎച്ച്എ കേന്ദ്രങ്ങള് എന്നിവിടങ്ങളിലും ഏതാനും സ്വകാര്യ ആശുപത്രികളിലും ഇതിനു സൗകര്യമൊരുക്കി. 12 വയസ്സിനു മുകളിലുള്ളവര്ക്ക് ഫൈസര് സ്വീകരിക്കാം. 3 വയസ്സിനു മുകളിലുള്ള കുട്ടികള്ക്ക് സിനോഫാം സുരക്ഷിതമാണെന്നും കണ്ടെത്തി. ദുബായില് ഡിഎച്ച്എ ആപ് വഴിയും ഫോണിലും വാക്സീനു റജിസ്റ്റര് ചെയ്യാം. ഫോണ്: 800 342. അബുദാബിയില് സേഹ ആപ് വഴിയും ഫോണിലും റജിസ്റ്റര് ചെയ്യണം. ഫോണ്: 800 50. ദുബായ് ഫൈസര് കേന്ദ്രങ്ങള്: അല് സഫ, സബീല്, മിസ്ഹര്, നാദ് അല് ഹമര്, അല് ബര്ഷ, അപ്ടൗണ് മിര്ദിഫ് പ്രൈമറി ഹെല്ത്ത് സെന്ററുകള്, ഹത്ത ആശുപത്രി. അബുദാബി ഫൈസര് കേന്ദ്രങ്ങള്: അല് ബഹിയ, അല് ബനിയാസ്, അല് ബതീന്, അല് ഫലാഹ്, മദീനത് ഖലീഫ, മദീനത്ത് മുഹമ്മദ് ബിന് സായിദ്, അല് മഖത, അല് സമ്ഹ ഹെല്ത്ത് സെന്ററുകള്, മുഷ്റിഫ് ചില്ഡ്രന്സ് സ്പെഷ്യല്റ്റി സെന്റര്, അല് സഫര്ന ഡയഗ്നോസ്റ്റിക് ആന്ഡ് സ്ക്രീനിങ് സെന്റര്, സേഹ വാക്സിനേഷന് സെന്റര് മെന, അല് ബഹിയ ഡ്രൈവ് ത്രൂ സെന്ററുകള്. ബുര്ജീല് ഉള്പ്പെടെയുള്ള ഏതാനും സ്വകാര്യ ആശുപത്രികളിലും വാക്സീന് ലഭ്യമാണ്.